               EUROPOS KOMISIJA
            Briuselis, 2018 09 10
            COM(2018) 621 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo pagalPortugalijos paraišką „EGF/2018/002 PT/Norte - Centro - Lisboa wearing apparel“x0009

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2018 m. balandžio 24 d. Portugalija pateikė paraišką „EGF/2018/002 PT/Norte – Centro - Lisboa wearing apparel“ dėl finansinės paramos iš EGF po darbuotojų atleidimo
                  2
                ekonomikos sektoriuje, kuris priskiriamas NACE 2 red. 14 skyriui (Drabužių siuvimas (gamyba)) NUTS 2 lygmens Portugalijos Šiaurės (PT11), Centro (PT16) ir Lisabonos (PT17) regionuose.

               3.Įvertinusi šią paraišką Komisija, laikydamasi visų taikytinų EGF reglamento nuostatų, padarė išvadą, kad finansinės EGF paramos suteikimo sąlygos yra patenkintos.

               PARAIŠKOS SANTRAUKA

                        EGF paraiška

                        „EGF/2018/002 PT/Norte - Centro - Lisboa wearing apparel“

                        Valstybė narė

                        Portugalija

                        Susijęs (-ę) regionas (-ai) (NUTS
                           3
                         2 lygmuo)

                        Šiaurės (PT11), Centro (PT16) ir Lisabonos (PT17) regionai

                        Paraiškos pateikimo data

                        2018 m. balandžio 24 d.

                        Paraiškos gavimo patvirtinimo data

                        2018 m. balandžio 24 d.

                        Prašymo pateikti papildomos informacijos data

                          2018 m. gegužės 8 d.

                        Papildomos informacijos pateikimo terminas

                        2018 m. birželio 19 d.

                        Vertinimo atlikimo terminas

                        2018 m. rugsėjo 11 d.

                        Intervencijos kriterijus

                        EGF reglamento 4 straipsnio 1 dalies b punktas

                        Susijusių įmonių skaičius

                        2

                        Ekonominės veiklos sektorius (-iai)

                        (NACE 2 red. skyrius)
                           4

                        14 skyrius – Drabužių siuvimas (gamyba)

                        Ataskaitinis laikotarpis (devynių mėnesių):

                        2017 m. gegužės 1 d. – 2018 m. vasario 1 d.

                        Atleistų darbuotojų skaičius ataskaitiniu laikotarpiu (a)

                        1 161

                        Bendras reikalavimus atitinkančių paramos gavėjų skaičius

                        1 161

                        Bendras tikslinių paramos gavėjų skaičius

                           730

                        Tikslinių nedirbančių ir nesimokančių jaunuolių (NEET) skaičius

                           730

                        Individualiems poreikiams pritaikytoms paslaugoms skirtas biudžetas (EUR)

                        7 742 160

                        EGF paramai įgyvendinti skirtas biudžetas
                           5
                         (EUR)

                             17 646

                        Visa suma (EUR)

                        7 759 806

                        EGF parama (EUR) (60 %)

                        4 655 883

               PARAIŠKOS VERTINIMAS

               Procedūra

               4.Portugalija paraišką EGF/2018/002 pateikė 2018 m. balandžio 24 d., t. y. per 12 savaičių nuo dienos, kurią buvo patenkinti EGF reglamento 4 straipsnyje išdėstyti intervencijos kriterijai. Tą pačią dieną Komisija patvirtino gavusi paraišką ir 2018 m. gegužės 8 d. Portugalijos paprašė pateikti papildomos informacijos. Papildoma informacija pateikta per šešias savaites nuo prašymo gavimo. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties EGF finansinės paramos suteikimo sąlygoms vertinimą, baigiasi 2018 m. rugsėjo 11 d.

               Paraiškos tinkamumas

               Susijusios įmonės ir paramos gavėjai

               5.Paraiška yra susijusi su 1 161 darbuotoju, atleistu iš darbo ekonomikos sektoriuje, kuris pagal NACE priskiriamas 2 red. 14 skyriui (Drabužių siuvimas (gamyba)). Darbuotojai atleisti NUTS 2 lygmens Šiaurės (PT11), Centro (PT16) ir Lisabonos (PT17) regionuose.

                        Įmonės ir atleistų darbuotojų skaičius per ataskaitinį laikotarpį

                        „Ricon Group“

                        709

                        „Têxtil Gramax Internacional“

                        452

                        Iš viso įmonių: 2

                        Iš viso atleistų darbuotojų:

                        1 161

                        Iš viso savarankiškai dirbančių asmenų, kurių veikla nutrūko:

                               0

                        Iš viso reikalavimus atitinkančių darbuotojų ir savarankiškai dirbančių asmenų:

                        1 161

               Intervencijos kriterijai

               6.Portugalija pateikė paraišką laikydamasi EGF reglamento 4 straipsnio 1 dalies b punkte nustatytų intervencijos kriterijų, pagal kuriuos per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename arba dviejuose ar daugiau kaip dviejuose gretimuose valstybės narės NUTS 2 lygmens regionuose, turi būti atleista ne mažiau kaip 500 darbuotojų, su sąlyga, kad dviejuose regionuose kartu sudėjus poveikis padarytas daugiau kaip 500 darbuotojų. Iš viso buvo atleista 1 161 darbuotojų, jų pasiskirstymas NUTS 2 lygmens regionuose yra toks: 609 darbuotojai atleisti Šiaurės (PT11), 17 – Centro (PT16) ir 535 – Lisabonos (PT17) regionuose.

               7.Šios paraiškos ataskaitinis devynių mėnesių laikotarpis – 2017 m. gegužės 1 d. – 2018 m. vasario 1 d.

               Atleistų darbuotojų ir darbo veiklą nutraukusių asmenų apskaičiavimas

               8.Visų darbuotojų atleidimas skaičiuojamas nuo darbo sutarties de facto nutraukimo dienos arba nuo sutarties galiojimo pabaigos.

               Reikalavimus atitinkantys paramos gavėjai

               9.Bendras reikalavimus atitinkančių paramos gavėjų skaičius yra 1 161.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               10.Siekdama nustatyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Portugalija teigia, kad drabužių sektorius patyrė rimtų ekonominių sukrėtimų, ypač dėl to, kad 2004 m. nustojus galioti Pasauliniam susitarimui dėl tekstilės ir aprangos
                  6
               , sumažėjo ES rinkos dalis.

               28 ES valstybių narių drabužių importas ir eksportas (mln. EUR)

                        2004 m.

                        2005 m.

                        2006 m.

                        2007 m.

                        2008 m.

                        2009 m.

                        2010 m.

                        IMPORTAS

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        EKSPORTAS

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011 m.

                        2012 m.

                        2013 m.

                        2014 m.

                        2015 m.

                        2016 m.

                        IMPORTAS

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        EKSPORTAS

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               11.2004–2016 m. importas į ES 28 valstybes nares padidėjo 83,19 proc. Per tą patį laikotarpį 28 ES valstybių narių eksportas taip pat augo, nors ir mažesniu mastu. Palyginti su 2004 m., 2016 m. drabužių eksportas padidėjo 75,15 proc. Dėl to išlieka prekybos balanso deficitas.

               12.Šiuo metu Kinija yra didžiausia ES tiekėja, 2008–2016 m. jos eksportas į 28 ES valstybes nares padidėjo 108 proc.; po jos eina Bangladešas ir Turkija
                  7
               .

               13.Iki šiol pateiktos šešios su drabužių siuvimu (gamyba) susijusios EGF paraiškos, iš kurių keturios grindžiamos globalizacijos sukeltais prekybos pokyčiais ir dvi – pasauline finansų ir ekonomikos krize
                  8
               .

               Darbuotojų atleidimą ir darbo veiklos nutraukimą lemiantys įvykiai

               14.Dėl padidėjusio importo į ES buvo daromas spaudimas mažinti kainas, o tai turėjo neigiamo poveikio ES tekstilės sektoriaus įmonių finansinei padėčiai ir lėmė bendrą tendenciją tekstilės  ir drabužių pramonės gamybą perkelti į mažesnių sąnaudų šalis už ES ribų, pvz., į Kiniją ir įvairias Azijos šalis
                  9
               . Dėl to Portugalijos Šiaurės, Centro ir Lisabonos regionuose nuolat mažėjo drabužių siuvimo (gamybos) sektoriaus darbuotojų (nuo 130 000 2005 m. iki 90 000 2016 m.)
                  10
               .

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               15.2017 m. nedarbo lygis tiek Šiaurės, tiek Lisabonos regionuose (9,5 proc.) buvo didesnis už nacionalinį vidurkį (8,9 proc.), o dėl masinio darbuotojų atleidimo drabužių sektoriuje padėtis taps dar sudėtingesnė
                  11
               .

               16.Regionuose, kuriuose atleista darbuotojų (Šiaurės, Centro ir Lisabonos), nedarbo lygis drabužių siuvimo (gamybos) sektoriuje yra didesnis nei atitinkamuose regionuose
                  12
               .

                        Regionas

                        2017

                        ŠIAURĖS

                        6,88

                        Penafjelis

                        7,13

                        CENTRO

                        4,66

                        Koimbra

                        5,60

                        LISABONA

                        5,18

                        Lisabona (rajonas)

                        7,39

               Todėl darbuotojų atleidimas turėjo didelį neigiamą poveikį esamai padėčiai vietos darbo rinkose
                  13
               .

               17.Daugiau kaip 20 proc. remtinų darbuotojų yra vyresni nei 55 metai, 88 proc. yra moterys.

               18.Tikėtinas darbuotojų atleidimo poveikis susijęs su žemos kvalifikacijos darbuotojams kylančiais sunkumais iš naujo įsidarbinti. Didžioji dalis atleistų darbuotojų yra žemos kvalifikacijos (78 proc. neturi vidurinio išsilavinimo). 2014–2017 m. laikotarpio duomenys rodo, kad aukštesnį išsilavinimą turinčių asmenų nedarbo lygis yra žemesnis už bendrą nedarbo lygį (pvz., 2017 m. jis buvo atitinkamai 6,5 proc. ir 8,9 proc.).  Kita vertus, žemesnio išsilavinimo asmenų ar asmenų, neturinčių jokio išsilavinimo, nedarbo lygis paprastai yra didesnis už nacionalinį nedarbo lygį (apimantį visų išsilavinimo lygių asmenis).

               Nedarbo lygis pagal išsilavinimo lygį
                  14

                        Jokio išsilavinimo

                        Pradinis

                        Vidurinis

                        ir aukštesnysis

                        Aukštasis

                        Iš viso

                        2017 m.

                        11,1 %

                        9,5 %

                        9,9 %

                        6,5 %

                        8,9 %

                        2016 m.

                        13,1 %

                        11,8 %

                        12,2 %

                        8,4 %

                        11,1 %

                        2015 m.

                        13,2 %

                        13,3 %

                        13,9 %

                        9,2 %

                        12,4 %

                        2014 m.

                        13,9 %

                        15 %

                        15,3 %

                        10 %

                        13,9 %

               Tiksliniai paramos gavėjai ir siūlomi veiksmai

               Tiksliniai paramos gavėjai

               19.Apskaičiuota, kad priemonėmis pasinaudos 730 atleistų darbuotojų. Šių darbuotojų pasiskirstymas pagal lytį, pilietybę ir amžiaus grupę:

                        Kategorija

                        Tikslinių paramos gavėjų
                           skaičius

                        Lytis:

                        Vyrai:

                        83

                        (11,37 %)

                        Moterys:

                         647

                        (88,63 %)

                        Pilietybė:

                        ES piliečiai:

                        730

                        (100,00 %)

                        ne ES piliečiai:

                         0

                        (0,00 %)

                        Amžiaus grupė:

                        15–24 metai

                         12

                        (1,64 %)

                        25–29 metai

                         21

                        (2,88 %)

                        30–54 metai

                        547

                        (74,93 %)

                        55–64 metai

                         150

                        (20,55 %)

                        vyresni nei 64 metų:

                         0

                        (0,00 %)

               20.Be to, Portugalija suteiks prie individualių poreikių pritaikytas EGF bendrai finansuojamas paslaugas ne daugiau kaip 730 nesimokančių, nedirbančių ir mokymuose nedalyvaujančių jaunuolių (NEET jaunuolių), kurie paraiškos pateikimo dieną buvo jaunesni kaip 30 metų, kadangi 9 dalyje nurodytas 1 161 darbuotojas buvo atleistas iš darbo NUTS 2 lygmens Šiaurės (PT11), Centro (PT16) ir Lisabonos (PT17) regionuose, kuriuose 15–24 metų jaunuolių nedarbo lygis, remiantis metiniais 2017 m. duomenimis, buvo ne mažesnis kaip 20 proc.

               21.Todėl numatytas bendras tikslinių paramos gavėjų, pasinaudosiančių priemonėmis, įskaitant NEET jaunuolius, skaičius yra 1 460.

               Siūlomų veiksmų tinkamumas

               22.Prie individualių poreikių pritaikytos paslaugos, kurios bus teikiamos atleistiems darbuotojams ir NEET jaunuoliams, – tai toliau nurodyti veiksmai.

               –Mokymas ir perkvalifikavimas. Šie veiksmai apima darbuotojams ir NEET jaunuoliams skirtas stažuotes, profesinį ir tęstinį mokymą bei integracijos planus. Šia veikla siekiama pasiūlą pritaikyti prie darbo rinkos paklausos ir padėti dalyviams plėtoti savo įgūdžius.

               –Verslumo skatinimas. Pagal šią priemonę dalyviams bus skiriamos dotacijos, siekiant skatinti jų savarankišką darbą ir mokyti juos verslumo, taip pat suteikiama galimybė prisijungti prie iniciatyvos „Startup Incubation“, kurią remia Portugalijos valstybinė užimtumo tarnyba (IEFP).

               –Išmokos. Tai: 1) mokymo išmokos, padengiančios darbo ieškančio asmens ar NEET jaunuolio išlaidas, patirtas mokymo metu; 2) judumo išmokos, kuriomis kompensuojamos kelionių iš gyvenamosios vietos į atitinkamą mokymo veiklos vietą ir atgal išlaidos; 3) maitinimo išmokos, kuriomis padedama padengti dalyvių, kurie priversti valgyti ne namuose, išlaidas.

               23.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               24.Portugalija pateikė reikiamą informaciją apie veiksmus, kurie atitinkamai įmonei privalomi pagal nacionalinės teisės aktus arba kolektyvines sutartis. Ji patvirtino, kad tokie veiksmai negali būti pakeisti EGF finansine parama.

               Biudžeto sąmata

               25.Numatomos bendros išlaidos yra 7 759 806 EUR, iš jų individualiems poreikiams pritaikytoms paslaugoms numatyta 7 742 160 EUR, o parengiamajai, valdymo, informavimo ir viešinimo, kontrolės ir ataskaitų teikimo veiklai – 17 646 EUR.

               26.Bendra iš EGF prašomos finansinės paramos suma yra 4 655 883 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        (EUR) *

                        Numatomos visos išlaidos

                        (EUR)**

                        Individualiems poreikiams pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Mokymas ir perkvalifikavimas (Estágios Profissionais/Cursos de Formação Profissional/Plano de Integração)

                        1 571***

                        3 147

                        4 943 633

                        Verslumo skatinimas (Bolsa de criação de emprego por conta própria/Formação em empreendedorismo/Possibilidade de integração do Ninho de Empresas do IEFP)

                        30

                        15 000

                        450 000

                        Tarpinė suma (a):

                        Prie individualių poreikių pritaikytų paslaugų paketo procentinė dalis

                        –

                        5 393 633

                        (69,67%)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        Mokymo, judumo ir maitinimo išmokos (Bolsa de formação, transporte e alimentação)

                        861

                        2 728

                        2 348 527

                        Tarpinė suma (b):

                        Prie individualių poreikių pritaikytų paslaugų paketo procentinė dalis:

                        –

                        2 348 527

                        (30,33 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        0,00

                        2. Valdymas

                        –

                        15 236

                        3. Informavimas ir viešinimas

                        –

                        0,00

                        4. Kontrolė ir ataskaitų teikimas

                        –

                        2 410

                        Tarpinė suma (c):

                        Bendrų išlaidų procentinė dalis:

                        –

                        17 646

                        (0,23 %)

                        Visos išlaidos (a + b + c):

                        –

                        7 759 806

                        EGF parama (60 % visų išlaidų)

                        –

                        4 655 883

                   * Kad būtų išvengta dešimtųjų dalių, numatytos išlaidos vienam dalyviui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Portugalijos pateiktoje paraiškoje.

                 ** Bendros sąnaudos netikslios dėl suapvalinimo.

               *** Dalyvių skaičius didesnis už bendrą numatomą tikslinių paramos gavėjų skaičių, kadangi kai kurie dalyviai dalyvauja daugiau nei vienoje mokymo veikloje.

               27.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Portugalija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvautų darbo paieškos ar mokymosi veikloje.

               28.Portugalija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               29.Prie individualių poreikių pritaikytas paslaugas tiksliniams paramos gavėjams Portugalija pradėjo teikti 2018 m. birželio 1 d. Todėl šių veiksmų išlaidos bus laikomos tinkamomis finansuoti EGF lėšomis nuo 2018 m. birželio 1 d. iki 2020 m. birželio 1 d.

               30.Pirmąsias administracines išlaidas, susijusias su EGF įgyvendinimu, Portugalija patyrė 2018 m. birželio 1 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF finansinės paramos lėšomis nuo 2018 m. birželio 1 d. iki 2020 m. gruodžio 1 d.

               Nacionalinių ar Sąjungos fondų finansuojamų veiksmų papildomumas

               31.Nacionalinio išankstinio finansavimo ar bendro finansavimo dalies šaltinis yra Portugalijos valstybinė užimtumo tarnyba (IEFP).

               32.Portugalija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, kurios laikantis buvo konsultuotasi su tiksliniais paramos gavėjais ar jų atstovais arba socialiniais partneriais, vietos ir regioninėmis valdžios institucijomis

               33.Portugalija nurodė, kad suderintas individualiems poreikiams pritaikytų paslaugų paketas buvo parengtas konsultuojantis su darbo grupe, kurią sudarė valstybinės užimtumo tarnybos, profesinių sąjungų, Socialinės apsaugos instituto ir Darbo sąlygų tarnybos atstovai.

               Valdymo ir kontrolės sistemos

               34.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Portugalija pranešė Komisijai, kad finansinę paramą valdys ir kontroliuos tos pačios institucijos, kurios yra atsakingos už Europos socialinio fondo teikiamą paramą.

               Susijusios valstybės narės prisiimti įsipareigojimai

               35.Portugalija pateikė visas būtinas garantijas, kad:

               –suteikiant galimybę naudotis siūlomais veiksmais ir juos įgyvendinant bus laikomasi vienodo požiūrio ir nediskriminavimo principo;

               –buvo laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama EGF lėšomis atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               36.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  15
               , 12 straipsnyje.

               37.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo iš EGF mobilizuoti 4 655 883 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               38.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  16
                13 punkte.

               Susiję teisės aktai

               39.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 4 655 883 EUR sumą į atitinkamą biudžeto eilutę.

               40.Kartu su šiuo pasiūlymu dėl sprendimo mobilizuoti EGF lėšas Komisija kaip įgyvendinimo aktą priims sprendimą dėl finansinės paramos, kuris įsigalios tą dieną, kurią Europos Parlamentas ir Taryba priims siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo pagal
                  Portugalijos paraišką „EGF/2018/002 PT/Norte - Centro - Lisboa wearing apparel“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  17
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  18
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (EGF) tikslas – teikti paramą atleistiems darbuotojams ir savarankiškai dirbantiems asmenims, kurių veikla nutrūko dėl globalizacijos sukeltų esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF lėšų didžiausia metinė suma neturi viršyti 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  19
                12 straipsnyje;

               (3)2018 m. balandžio 24 d. Portugalija pateikė paraišką mobilizuoti EGF lėšas dėl atleistų darbuotojų ekonomikos sektoriuje, kuris pagal Europos bendrijos statistinį ekonominės veiklos rūšių klasifikatorių (NACE) priskiriamas 2 red. 14 skyriui (Drabužių siuvimas (gamyba)) teritorinių statistinių vienetų nomenklatūros (NUTS)
                  20
                2 lygmens Portugalijos Šiaurės (PT11), Centro (PT16) ir Lisabonos (PT17) regionuose. Paraiška atitinka EGF finansinės paramos sumai nustatyti taikomus reikalavimus, kaip išdėstyta Reglamento (ES) Nr. 1309/2013 13 straipsnyje;

               (4)remdamasi Reglamento (ES) Nr. 1309/2013 6 straipsnio 2 dalimi, Portugalija nusprendė 730 nedirbantiems, nesimokantiems ir mokymuose nedalyvaujantiems (NEET) jaunuoliams taip pat teikti iš EGF bendrai finansuojamas individualiems poreikiams pritaikytas paslaugas;

               (5)todėl iš EGF turėtų būti mobilizuota 4 655 883 EUR suma finansinei paramai pagal Portugalijos pateiktą paraišką suteikti;

               (6)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2018 finansinių metų Europos Sąjungos bendrajame biudžete mobilizuojamos Europos prisitaikymo prie globalizacijos padarinių fondo (EGF) lėšos siekiant skirti 4 655 883 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [sprendimo priėmimo data]*.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)

                        OL L 347, 2013 12 20, p. 855.

                     (2)

                        Pagal EGF reglamento 3 straipsnį.

                     (3)

                        2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)

                        OL L 393, 2006 12 30, p. 1.

                     (5)

                        Laikantis Reglamento (ES) Nr. 1309/2013 7 straipsnio ketvirtos pastraipos nuostatų.

                     (6)

                        Pasaulinis susitarimas dėl tekstilės ir aprangos įsigaliojo 1974 m. ir nustojo galioti 2004 m.

                  https://www.odi.org/sites/odi.org.uk/files/odi-assets/publications-opinion-files/6604.pdf
                  https://www.wto.org/english/tratop_e/texti_e/texintro_e.htm#MFA

                     (7)

                        2008–2016 m. importas iš Bangladešo ir Turkijos atitinkamai padidėjo 314 proc. ir 119 proc.
                  http://epp.eurostat.ec.europa.eu/newxtweb/

                     (8)

                        Grindžiamos globalizacijos sukeltais prekybos pokyčiais: EGF/2018/002 PT (šis pasiūlymas dėl sprendimo), taip pat „EGF/2007/008 MT/Textiles“, COM(2008) 94, „EGF/2010/003 ES/Galicia textile“, COM(2010) 437 ir „EGF/2017/006 ES/Galicia apparel“, COM(2017) 686. Grindžiamos pasauline finansų ir ekonomikos krize: „EGF/2009/018 LT/Drabužių gamyba“, KOM(2010) 56 ir „EGF/2010/014 SI Mura“, (KOM(2010) 582).

                     (9)

                        Šaltinis: Cointega, Galisijos tekstilės pramonės klasteris (www.cointega.com).

                     (10)

                  http://epp.eurostat.ec.europa.eu/newxtweb/-EUROSTAT
                  : verslo struktūros statistiniai duomenys, metiniai išsamūs įmonių statistiniai duomenys

                     (11)

                  https://www.ine.pt/xportal/xmain?xpid=INE&xpgid=ine_indicadores&indOcorrCod=0006186&contexto=bd&selTab=tab2

                     (12)

                        IEFP, IP - Direção de Serviços de Estudos, Planeamento e Controlo de Gestão

                  https://www.iefp.pt/documents/10181/6814977/SIE+-+Desemprego+registado+por+concelhos+dezembro+2017.pdf/ab672c06-ce47-42c4-af0a-8d4c1ac62003
                  https://www.ine.pt/xportal/xmain?xpid=INE&xpgid=ine_indicadores&indOcorrCod=0008273&contexto=bd&selTab=tab2

                     (13)

                  https://www.iefp.pt/documents/10181/7971477/Informa%C3%A7%C3%A3o+Mensal+janeiro+2018.pdf/bea9ab6a-899c-4e92-a63b-5f2d12b5d259

                  https://www.iefp.pt/documents/10181/6817457/Informa%C3%A7%C3%A3o+Mensal+dezembro+2017.pdf/31a5727c-fd90-47f0-8e7c-8fc087d5e18b
                  https://www.iefp.pt/documents/10181/5565497/Informa%C3%A7%C3%A3o+Mensal+dezembro+2016.pdf/663d49b3-2cbe-4869-9f7c-4856af399891
                  https://www.iefp.pt/documents/10181/3943898/Informa%C3%A7%C3%A3o+Mensal+dezembro+2015.pdf/ff648dba-07db-4853-aced-ae4a44ceed61

                     (14)

                  https://www.pordata.pt/Portugal/Taxa+de+desemprego+total+e+por+n%C3%ADvel+de+escolaridade+completo+(percentagem)-1009

                     (15)

                        OL L 347, 2013 12 20, p. 884.

                     (16)

                        OL C 373, 2013 12 20, p. 1

                     (17)

                        OL L 347, 2013 12 20, p. 855.

                     (18)

                        OL C 373, 2013 12 20, p. 1

                     (19)

                        2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (20)

                        2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).


               EUROPOS KOMISIJA
            Briuselis, 2018 09 14
            COM(2018) 626 final
            2018/0327(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Tarptautinėje vynuogių ir vyno organizacijoje (OIV)

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi Tarptautinės vynuogių ir vyno organizacijos (OIV) 2018 m. lapkričio 23 d. generalinės asamblėjos posėdyje dėl numatomo OIV rezoliucijų, galinčių turėti teisinį poveikį Sąjungos teisei, priėmimo.

               2.Pasiūlymo aplinkybės

               2.1.Ypatingas ES statusas OIV

               Šiuo metu OIV priklauso 46 valstybės, iš kurių 20 valstybių yra Sąjungos valstybės narės. ES nėra OIV narė. Tačiau nuo 2017 m. spalio 20 d. OIV suteikė Sąjungai ypatingą jos Darbo tvarkos taisyklių 4 straipsnyje numatytą statusą, kuris suteikia jai galimybę įsikišti į komisijų, pakomisių ir ekspertų grupių veiklą ir dalyvauti generalinės asamblėjos ir vykdomojo komiteto posėdžiuose.

               2.2.OIV

               Tarptautinė vynuogių ir vyno organizacija (angl. International Organisation of Vine and Wine, OIV) yra tarpvyriausybinė mokslinė ir techninė organizacija, vykdanti veiklą vynuogių ir vyno, vyno gėrimų, valgomųjų vynuogių, razinų ir kitų vynuogių produktų sektoriuje. OIV tikslai yra: i) informuoti apie priemones, kurios padeda atsižvelgti į gamintojams, vartotojams ir kitiems vynuogių ir vyno produktų sektoriaus dalyviams rūpimus klausimus, ii) teikti pagalbą kitoms standartizavimo veiklą vykdančioms tarptautinėms organizacijoms ir iii) padėti tarptautiniu mastu derinti esamus metodus ir standartus.

               2.3.Numatomas OIV aktas

               Kitas OIV generalinės asamblėjos posėdis įvyks 2018 m. lapkričio 23 d. Urugvajuje. Šiomis aplinkybėmis ir atsižvelgiant į diskusijas, vykusias ekspertų grupės posėdyje, kuris 2018 m. balandžio mėn. įvyko Paryžiuje, tikėtina, kad į generalinės asamblėjos darbotvarkę bus įtrauktos šios teisinį poveikį Sąjungos teisei darančios siūlysimos priimti rezoliucijos:

               –rezoliucijų OENO-TECHNO 14-567B ir 14-567C, kuriomis vyno gamybai naudojamos medžiagos klasifikuojamos į priedus arba pagalbines perdirbimo medžiagas, projektai. Atsižvelgiant į Reglamento (ES) Nr. 1308/2013 80 straipsnio 3 dalies a punktą ir 90 straipsnio 2 dalį, šios rezoliucijos darys teisinį poveikį Sąjungos teisei;

               –rezoliucijų OENO-SPECIF 15-573, 15-579, 16-603 ir 16-604, kuriomis nustatomos taikant vynininkystės metodus naudojamų medžiagų grynumo ir identifikavimo specifikacijos, projektai. OIV yra paskelbusi ir rekomendavusi taikyti šiuos vynininkystės metodus, jeigu bus priimtos naudojamų medžiagų specifikacijos (OIV tarptautinio vynininkystės metodų kodekso 2.1.20 ir 3.4.14 dalys). Atsižvelgiant į Reglamento (ES) Nr. 1308/2013 80 straipsnio 3 dalies a punktą bei 90 straipsnio 2 dalį ir į Reglamento (EB) Nr. 606/2009 9 straipsnį, šios rezoliucijos darys teisinį poveikį Sąjungos teisei;

               –rezoliucijų OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 ir 17-623, kuriais nustatomi analizės metodai, projektai. Atsižvelgiant į Reglamento (ES) Nr. 1308/2013 80 straipsnio 3 dalies a punktą ir 80 straipsnio 5 dalį, šios rezoliucijos darys teisinį poveikį Sąjungos teisei.

                  Kaip ir ankstesniais metais, galima tikėtis, kad OIV generalinės asamblėjos darbotvarkė dar bus keičiama ir kad į ją bus įtraukta ir kitų Sąjungos teisei teisinį poveikį darančių rezoliucijų. Siekdama užtikrinti veiksmingą generalinės asamblėjos darbą ir laikytis Sutartyse nustatytų taisyklių, Komisija tinkamu laiku papildys arba iš dalies pakeis šį pasiūlymą, kad Taryba galėtų priimti poziciją, kurios turės būti laikomasi ir dėl šių rezoliucijų.

               3.Pozicija, kurios turi būti laikomasi Sąjungos vardu

               Rezoliucijų projektus, kurie bus pateikti balsuoti per kitą OIV generalinės asamblėjos posėdį, išsamiai aptarė vyno sektoriaus mokslo ir technikos ekspertai. Šių rezoliucijų projektai padeda tarptautiniu mastu derinti vyno standartus, ir jais bus nustatyta sistema, kurią taikant bus užtikrinta sąžininga konkurencija vyno sektoriaus produktų prekybos srityje. Todėl jiems turėtų būti pritarta.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               SESV 218 straipsnio 9 dalis taikoma neatsižvelgiant į tai, ar Sąjunga yra organo narė arba susitarimo šalis
                  1
               .

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  2
               .

               4.1.2.Taikymas aptariamuoju atveju

               Tarptautinė vynuogių ir vyno organizacija (angl. International Organisation of Vine and Wine, OIV) yra tarpvyriausybinė mokslinė ir techninė organizacija, vykdanti veiklą vynuogių ir vyno, vyno gėrimų, valgomųjų vynuogių, razinų ir kitų vynuogių produktų sektoriuje. OIV tikslai yra: i) informuoti apie priemones, kurios padeda atsižvelgti į gamintojams, vartotojams ir kitiems vynuogių ir vyno produktų sektoriaus dalyviams rūpimus klausimus, ii) teikti pagalbą kitoms standartizavimo veiklą vykdančioms tarptautinėms organizacijoms ir iii) padėti tarptautiniu mastu derinti esamus metodus ir standartus. Šiuo metu OIV priklauso 46 valstybės, iš kurių 20 valstybių yra Sąjungos valstybės narės. ES nėra OIV narė. Tačiau nuo 2017 m. spalio 20 d. OIV suteikė Sąjungai ypatingą jos Darbo tvarkos taisyklių 4 straipsnyje numatytą statusą, kuris suteikia jai galimybę įsikišti į komisijų, pakomisių ir ekspertų grupių veiklą ir dalyvauti generalinės asamblėjos ir vykdomojo komiteto posėdžiuose.

               ES lygmeniu, atsižvelgiant į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas
                  3
                (BRO reglamentą), tam tikros OIV priimtos ir paskelbtos rezoliucijos daro poveikį ES teisei.

               Nuorodos į OIV pateikiamos šiose BRO reglamento nuostatose:

               –nuostatose, pagal kurias Komisija, leisdama taikyti tam tikrus vynininkystės metodus, turi atsižvelgti į OIV priimtus ir paskelbtus vynininkystės metodus (BRO reglamento 80 straipsnio 3 dalies a punktas);

               – nuostatose, pagal kurias iki vynininkystės metodų patvirtinimo pagal BRO reglamento 80 straipsnio 3 dalį vynas trečiosiose šalyse gaminamas taikant OIV priimtus ir paskelbtus vynininkystės metodus (BRO reglamento 90 straipsnio 2 dalis);

               –nuostatose dėl tam tikrų taikant vynininkystės metodus naudojamų medžiagų grynumo ir identifikavimo specifikacijų – pagal šias nuostatas OIV priimtos ir paskelbtos taisyklės šioje srityje tampa ipso facto privalomos Europos Sąjungoje (2009 m. liepos 10 d. Komisijos reglamento (EB) Nr. 606/2009, kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka
                  4
               , 9 straipsnis);

               –nuostatose, pagal kurias Komisija turi remtis tam tikrais OIV priimtais ir paskelbtais analizės metodais, kuriais nustatoma vyno sektoriaus produktų sudėtis, išskyrus tuos atvejus, kai, atsižvelgiant į Sąjungos siekiamą tikslą, šie metodai būtų neveiksmingi arba netinkami (BRO reglamento 80 straipsnio 5 dalis).

               Be to, atsižvelgiant į 2000 m. gruodžio 19 d. Komisijos reglamentą (EB) Nr. 2870/2000, nustatantį spiritinių gėrimų analizės Bendrijos etaloninius metodus
                  5
               , tam tikros OIV priimtos ir paskelbtos rezoliucijos daro poveikį ES teisei. Jei nėra nustatytų Bendrijos analizės etaloninių metodų tam tikrame spiritiniame gėrime esančioms medžiagoms rasti ir jų kiekiui nustatyti, Reglamento (EB) Nr. 2870/2000 3 straipsnyje pateikiama nuoroda į OIV rezoliucijas.

               Galiausiai 2014 m. vasario 26 d. Europos Parlamento ir Tarybos reglamento (ES) Nr. 251/2014 dėl aromatizuotų vyno produktų apibrėžties, aprašymo, pateikimo, ženklinimo ir geografinių nuorodų apsaugos
                  6
                4 straipsnyje taip pat pateikiama nuorodų į OIV. Pagal šią nuostatą Komisija, nustatydama leidžiamus gamybos procesus, privalo atsižvelgti į OIV rekomenduojamus ir paskelbtus gamybos procesus ir priimti analizės metodus, grindžiamus atitinkamais OIV rekomenduojamais ir paskelbtais metodais, išskyrus tuos atvejus, kai, atsižvelgiant į siekiamą tikslą, šie metodai būtų neveiksmingi arba netinkami.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Numatomu aktu siekiama žemės ūkio srities tikslų ir jis turi šios srities elementų. Šie numatomo akto elementai yra neatsiejamai susiję ir nė vienas iš jų nėra papildomas kito atžvilgiu.

               Todėl siūlomo sprendimo materialinis teisinis pagrindas yra SESV 43 straipsnis.

               4.3.Išvada

               Siūlomo sprendimo teisinis pagrindas turėtų būti SESV 43 straipsnis kartu su 218 straipsnio 9 dalimi.

               5.Numatomo akto skelbimas

               Netaikoma

               2018/0327 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Tarptautinėje vynuogių ir vyno organizacijoje (OIV)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarptautinė vynuogių ir vyno organizacija (OIV) kitame savo generalinės asamblėjos posėdyje, kuris įvyks 2018 m. lapkričio 23 d., svarstys ir galbūt priims rezoliucijas, kurios darys teisinį poveikį Sąjungos teisei. Sąjunga nėra OIV narė. Tačiau 2017 m. spalio 20 d. OIV suteikė Sąjungai ypatingą jos Darbo tvarkos taisyklių 4 straipsnyje numatytą statusą;

               (2)OIV priklauso 20 valstybių narių. Tos valstybės narės turi galimybę siūlyti OIV rezoliucijų projektų pakeitimus, ir per kitą OIV generalinės asamblėjos posėdį, kuris įvyks 2018 m. lapkričio 23 d., jų bus paprašyta priimti kai kuriuos OIV rezoliucijų projektus;

               (3)Sąjungos poziciją dėl tų rezoliucijų, kurios susijusios su Sąjungos kompetencijai priskirtais klausimais, turėtų priimti Taryba, o ją išreikšti per OIV posėdžius turėtų OIV priklausančios valstybės narės, kartu veikdamos Sąjungos interesų labui;

               (4)vadovaujantis Europos Parlamento ir Tarybos reglamentu (ES) Nr. 1308/2013
                  7
                ir Komisijos reglamentu (EB) Nr. 606/2009
                  8
               , tam tikros OIV priimtos ir paskelbtos rezoliucijos daro poveikį Sąjungos teisei;

               (5)Reglamento (ES) Nr. 1308/2013 80 straipsnio 3 dalies a punkte nustatyta, kad Komisija, suteikdama leidimą naudoti vynininkystės metodus, turi atsižvelgti į OIV rekomenduojamus ir paskelbtus vynininkystės ir analizės metodus;

               (6)Reglamento (ES) Nr. 1308/2013 80 straipsnio 5 dalyje nustatyta, kad Komisijos nustatomi analizės metodai, taikomi nustatant vyno sektoriaus produktų sudėtį, turi būti grindžiami atitinkamais OIV rekomenduojamais ir paskelbtais metodais, išskyrus tuos atvejus, kai, atsižvelgiant į Sąjungos siekiamą tikslą, OIV metodai būtų neveiksmingi arba netinkami;

               (7)Reglamento (ES) Nr. 1308/2013 90 straipsnio 2 dalyje numatyta, kad į Sąjungą importuojami vyno sektoriaus produktai turi būti gaminami laikantis Sąjungos pagal šį reglamentą patvirtintų vynininkystės metodų arba – iki metodų patvirtinimo – laikantis OIV rekomenduojamų ir paskelbtų vynininkystės metodų;

               (8)Reglamento (EB) Nr. 606/2009 9 straipsnyje nustatyta, kad, jeigu Komisija nėra nustačiusi taikant vynininkystės metodus naudojamų medžiagų grynumo ir identifikavimo specifikacijų, tomis specifikacijomis laikomos OIV nustatytos ir paskelbtos specifikacijos;

               (9)rezoliucijų OENO-TECHNO 14-567B1, 14-567B2 ir 14-567C projektuose vyno gamybai naudojamos medžiagos klasifikuojamos į priedus arba pagalbines perdirbimo medžiagas. Atsižvelgiant į Reglamento (ES) Nr. 1308/2013 80 straipsnio 3 dalies a punktą ir 90 straipsnio 2 dalį, šios rezoliucijos darys teisinį poveikį Sąjungos teisei;

               (10)rezoliucijų OENO-SPECIF 15-573, 15-579, 16-603 ir 16-604 projektais nustatomos taikant vynininkystės metodus naudojamų medžiagų grynumo ir identifikavimo specifikacijos. OIV yra paskelbusi ir rekomendavusi taikyti šiuos vynininkystės metodus, jeigu bus priimtos naudojamų medžiagų specifikacijos (OIV tarptautinio vynininkystės metodų kodekso 2.1.20 ir 3.4.14 dalys). Atsižvelgiant į Reglamento (ES) Nr. 1308/2013 80 straipsnio 3 dalies a punktą bei 90 straipsnio 2 dalį ir į Reglamento (EB) Nr. 606/2009 9 straipsnį, šios rezoliucijos darys teisinį poveikį Sąjungos teisei;

               (11)rezoliucijų OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 ir 17-623 projektais nustatomi analizės metodai. Atsižvelgiant į Reglamento (ES) Nr. 1308/2013 80 straipsnio 3 dalies a punktą ir 80 straipsnio 5 dalį, šios rezoliucijos darys teisinį poveikį Sąjungos teisei;

               (12)šių rezoliucijų projektus išsamiai apsvarstė vyno sektoriaus mokslo ir technikos ekspertai. Šių rezoliucijų projektai padeda tarptautiniu mastu derinti vyno standartus, ir jais bus nustatyta sistema, kurią taikant bus užtikrinta sąžininga konkurencija vyno sektoriaus produktų prekybos srityje. Todėl jiems turėtų būti pritarta;

               (13)siekiant užtikrinti reikiamą lankstumą prieš OIV generalinės asamblėjos posėdį vykstančiose derybose, OIV priklausančioms valstybėms narėms turėtų būti leista pritarti šių rezoliucijų pakeitimams, jeigu jais nekeičiama rezoliucijų esmė,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi OIV generalinės asamblėjos 2018 m. lapkričio 23 d. posėdyje, yra išdėstyta priede ir ją išreiškia OIV priklausančios valstybės narės, kartu veikdamos Sąjungos interesų labui.

               2 straipsnis

               1.Jei 1 straipsnyje nurodytai pozicijai gali turėti įtakos nauja mokslinė arba techninė informacija, pateikta prieš arba per OIV posėdžius, OIV priklausančios valstybės narės prašo atidėti balsavimą OIV generalinės asamblėjos posėdyje iki tol, kol remiantis naujais duomenimis bus nustatyta Sąjungos pozicija.

               2.Suderinusios, visų pirma vietoje, nuomones, OIV priklausančios valstybės narės, kartu veikdamos Sąjungos interesų labui, gali be papildomo Tarybos sprendimo, kuriuo nustatoma Sąjungos pozicija, pritarti priede nurodytų rezoliucijų projektų pakeitimams, jeigu jais nekeičiama rezoliucijų esmė.

               3 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 64 punktas.

                     (2)

                        2014 m. spalio 7 d. Teisingumo Teismo sprendimas Vokietija prieš Tarybą, C-399/12, ECLI:EU:C:2014:2258, 61–64 punktai.

                     (3)

                        OL L 347, 2013 12 20, p. 671.

                     (4)

                        OL L 193, 2009 7 24, p. 1.

                     (5)

                        OL L 333, 2000 12 29, p. 20.

                     (6)

                        OL L 84, 2014 3 20, p. 14–34.

                     (7)

                        2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

                     (8)

                        2009 m. liepos 10 d. Komisijos reglamentas (EB) Nr. 606/2009, kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka (OL L 193, 2009 7 24, p. 1).

    ---documentbreak---

               EUROPOS KOMISIJA
            Briuselis, 2018 09 14
            COM(2018) 626 final
            PRIEDAS
            prie
            Pasiūlymo dėl TARYBOS SPRENDIMO
            dėl pozicijos, kurios Europos Sąjungos vardu turi būti laikomasi Tarptautinėje vynuogių ir vyno organizacijoje (OIV)

               PRIEDAS

               Kartu veikdamos Sąjungos interesų labui, valstybės narės su sąlyga, kad įvykus naujų pokyčių bus atliekama peržiūra, pritaria tik toliau nurodytiems 7 etapo rezoliucijų dėl vynininkystės metodų, dėl taikant vynininkystės metodus naudojamų medžiagų grynumo ir identifikavimo specifikacijų ir dėl analizės metodų, kuriais nustatoma vyno sektoriaus produktų sudėtis, projektams.

                        Nr.

                        Rezoliucijos Nr.

                        Pavadinimas

                        1

                        OENO-TECHNO 14-567B

                        Priedų ir pagalbinių perdirbimo medžiagų atskyrimas. 2 dalis (glutationas, CO2)

                        2

                        OENO-TECHNO 14-567C

                        Priedų ir pagalbinių perdirbimo medžiagų atskyrimas. 3 dalis (taninai)

                        3

                        OENO-SPECIF 15-573

                        Hemiceliuliazės veiklos fermentiniuose preparatuose nustatymas

                        4

                        OENO-SPECIF 16-603

                        Monografija apie neaktyvuotas mieles esant užtikrintam glutationo kiekiui

                        5

                        OENO-SPECIF 16-604

                        Rezoliucijos OENO 7/2007 dėl vyno gamybai naudojamos anglies persvarstymas

                        6

                        OENO-SPECIF 15-579

                        Monografija apie kalio karbonatą

                        7

                        OENO-SCMA 15-591A

                        Laisvojo sieros dioksido kiekis – metodo OIV-MA-AS323-04A atnaujinimas

                        8

                        OENO-SCMA 15-591B

                        Bendras sieros dioksido kiekis – metodo OIV-MA-AS323-04A atnaujinimas

                        9

                        OENO-SCMA 16-595

                        Bendro etanalio kiekio nustatymas vynuose taikant efektyviosios skysčių chromatografijos metodą

                        10

                        OENO-SCMA 16-597

                        Acto bendrojo rūgštingumo nustatymo metodo keitimas

                        11

                        OENO-SCMA 16-598

                        L-pieno rūgšties vynuose ir misose nustatymas

                        12

                        OENO-SCMA 16-599

                        L-obuolių rūgšties vynuose ir misose nustatymas

                        13

                        OENO-SCMA 16-600

                        D-gliukozės ir D-fruktozės vynuose ir misose nustatymas

                        14

                        OENO-SCMA 16-606

                        Lakiųjų junginių vyno sudėtyje nustatymo taikant dujų chromatografijos metodą patvirtinimas (rezoliucija OENO-SCMA 14-553)

                        15

                        OENO-SCMA 16-623

                        Iš kamščiamedžio kamščių išsiskiriančio 2,4,6-trichloranizolo vyne nustatymas


               EUROPOS KOMISIJA
            Briuselis, 2018 12 04
            COM(2018) 784 final
            2018/0403(NLE)
            Pasiūlymas
            TARYBOS SPRENDIMAS
            dėl Europos Sąjungos bei jos valstybių narių ir Singapūro Respublikos partnerystės ir bendradarbiavimo susitarimo sudarymo Europos Sąjungos vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               2004 m. lapkričio 25 d. Taryba įgaliojo Komisiją derėtis dėl Partnerystės ir bendradarbiavimo susitarimo (toliau – PBS arba Susitarimas) su šešiomis ASEAN šalimis, įskaitant Singapūrą. Su Singapūru derybos pradėtos 2005 m. spalio mėn., baigtos – 2013 m. gegužės mėn. Abi šalys parafavo PBS Singapūre 2013 m. spalio 14 d.

               Derybos vestos konsultuojantis su Azijos ir Okeanijos darbo grupe (COASI), atlikusia konsultacinio komiteto funkcijas. Europos Parlamentas buvo informuojamas apie derybų eigą.

               2018 m. liepos 16 d. priėmus Tarybos sprendimą dėl Susitarimo pasirašymo jis buvo pasirašytas 2018 m. spalio 19 d. Briuselyje.

               Šis pasiūlymas yra susijęs su teisine priemone, kuria Susitarimas sudaromas.

               2.TEISINIAI PASIŪLYMO ASPEKTAI

               2.1.Susitarimo tikslas ir turinys

               PBS su Singapūru yra penktasis susitarimas su viena iš ASEAN šalių (kiti susitarimai – su Indonezija, Filipinais, Vietnamu ir Malaizija). Jis pakeis dabartinę 1980 m. Europos ekonominės bendrijos ir Pietryčių Azijos valstybių asociacijos narių bendradarbiavimo susitarimu nustatytą teisinę sistemą.

               Susitarimas su Singapūru – svarbus žingsnis siekiant aktyvesnio ES įsitraukimo į politinį ir ekonominį Pietryčių Azijos gyvenimą. Juo bus sudarytos sąlygos stiprinti politinį dialogą ir bendradarbiavimą įvairiose srityse, todėl ES ir jos valstybės narės galės veiksmingiau plėtoti dvišalius ryšius su Singapūru.

               Į PBS įtrauktos įprastinės ES politinės nuostatos dėl žmogaus teisių, Tarptautinio baudžiamojo teismo, masinio naikinimo ginklų, šaulių ir lengvųjų ginklų ir kovos su terorizmu. Be to, jame numatytas bendradarbiavimas apima tokias sritis kaip prekybos ir investicijų klausimai, pramonės politika, sveikata, aplinka, klimato kaita, energetika, mokesčiai, švietimas ir kultūra, darbas, užimtumas ir socialiniai reikalai, mokslas, technologijos ir transportas. Susitarime taip pat aptariamas bendradarbiavimas teisingumo, laisvės ir saugumo srityje, visų pirma teisinis bendradarbiavimas, pinigų plovimo ir teroristų finansavimo, organizuoto nusikalstamumo ir korupcijos klausimai.

               Prie PBS pridedamas papildomas raštas, kuris yra neatsiejama Susitarimo dalis. Jame įtvirtinamas šalių susitarimas, kad pasirašydamos Susitarimą jos patvirtina, jog remdamosi objektyviai prieinama informacija jos nežino apie jokius viena kitos vidaus teisės aktus ar jų taikymo būdus, dėl kurių jos galėtų pradėti taikyti priemones, kurios nustatomos, kai nevykdomos prievolės.

               PBS papildo Laisvosios prekybos susitarimas ir Investicijų apsaugos susitarimas: konkretūs susitarimai, kuriais įgyvendinamos PBS prekybai ir investicijoms skirtos nuostatos ir kurie sudaro neatsiejamą bendrųjų dvišalių santykių ir bendros institucinės sistemos dalį pagal PBS 9 straipsnio 2 dalį.

               Susitarime numatyta galimybė sustabdyti PBS ar bet kurio konkretaus susitarimo, nurodyto Susitarimo 9 straipsnio 2 dalyje ir 43 straipsnio 3 dalyje, taikymą, jei pažeidžiamos esminės Susitarimo nuostatos, t. y. dėl žmogaus teisių ir ginklų neplatinimo.

               Susitarimu įsteigiamas Jungtinis komitetas, kurio užduotis – užtikrinti tinkamą Susitarimo veikimą ir įgyvendinimą.

               2.2.Materialinis teisinis pagrindas

               Remiantis Teismo praktika, jeigu ES priemonės analizė parodo, kad ja siekiama dvigubo tikslo arba ji turi dvi sudedamąsias dalis, ir jei viena iš jų yra laikytina pagrindine ar dominuojančia, o kita yra tik papildoma, priemonė turi būti grindžiama tik vienu teisiniu pagrindu – tuo, kurio reikalauja tikslas arba pagrindinė ar dominuojanti sudedamoji dalis. Išimtiniais atvejais, jeigu nustatoma, kad priemonė tuo pat metu siekia kelių tikslų arba ją sudaro kelios neatsiejamos sudedamosios dalys, iš kurių nė viena nėra papildoma ir netiesioginė, palyginti su likusiomis, ir todėl taikytinos skirtingos Sutarties nuostatos, – tokia priemonė turi būti grindžiama skirtingais atitinkamais teisiniais pagrindais (žr. 2006 m. sausio 10 d. sprendimą byloje Komisija prieš Parlamentą ir Tarybą C-178/03, EU:C:2006:4, 42 ir 43 punktai; 2014 m. birželio 11 d. sprendimą byloje Komisija prieš Tarybą C-377/12, EU:C:2014:1903, 34 punktas ir 2016 m. birželio 14 d. sprendimą byloje Parlamentas prieš Tarybą C-263/14, EU:C:2016:435, 44 punktas).

               Šiuo konkrečiu atveju pagrindinis tikslas arba sudedamoji dalis – bendradarbiavimas su trečiąja šalimi. Todėl siūlomas sprendimas turėtų būti grindžiamas SESV 212 straipsniu.

               2.3.Procedūrinis teisinis pagrindas

               SESV 218 straipsnio 6 dalyje numatyta priimti sprendimus, kuriais įgaliojama pasirašyti susitarimus. SESV 218 straipsnio 8 dalyje nustatyta, kad Taryba sprendžia kvalifikuota balsų dauguma, išskyrus SESV 218 straipsnio 8 dalies antroje pastraipoje nurodytas aplinkybes, kai Taryba sprendžia vieningai. Taigi šiuo konkrečiu atveju taikoma balsavimo kvalifikuota dauguma taisyklė.

               2.4.Išvada

               Siūlomo sprendimo teisinis pagrindas turėtų būti SESV 212 straipsnis kartu su 218 straipsnio 6 dalies a punktu. Jokios papildomos nuostatos kaip teisinis pagrindas nereikalingos
                  1
               .

               3.KITI ELEMENTAI. SIŪLOMO SPRENDIMO BŪTINUMAS

               SESV 216 straipsnyje nustatyta, kad Sąjunga gali sudaryti susitarimą su viena ar keliomis kitomis šalimis, kai tai yra numatyta Sutartyse arba kai susitarimo sudarymas yra būtinas norint Sąjungos politikos sričių ribose pasiekti vieną iš Sutartyse nurodytų tikslų, arba kai jį numato Sąjungos teisiškai privalomas aktas, arba kai jis gali turėti poveikį bendroms taisyklėms ar keisti jų apimtį.

               Sutartyse, konkrečiai SESV 212 straipsnyje, numatyta sudaryti tokius susitarimus kaip PBS. Be to, PBS sudarymas yra būtinas, norint Sąjungos politikos sričių ribose pasiekti Sutartyse nurodytus tikslus, be kita ko, šiose srityse: žmogaus teisių, masinio naikinimo ginklų neplatinimo, kovos su terorizmu, organizuotu nusikalstamumu, pinigų plovimu ir teroristų finansavimu, prekybos, migracijos, aplinkos, energetikos, klimato kaitos, transporto, užimtumo ir socialinių reikalų, sveikatos bei kt.

               2018/0403 (NLE)

               Pasiūlymas

               TARYBOS SPRENDIMAS

               dėl Europos Sąjungos bei jos valstybių narių ir Singapūro Respublikos partnerystės ir bendradarbiavimo susitarimo sudarymo Europos Sąjungos vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 212 straipsnį kartu su 218 straipsnio 6 dalies a punktu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)remiantis Tarybos sprendimu 2018/1047
                  2
               , Europos Sąjungos bei jos valstybių narių ir Singapūro Respublikos partnerystės ir bendradarbiavimo susitarimas (toliau – Susitarimas) buvo pasirašytas 2018 m. spalio 19 d. su sąlyga, kad bus sudarytas vėliau;

               (2)
                     Susitarimu siekiama sudaryti sąlygas stiprinti bendradarbiavimą ir dialogą įvairiais dvišaliais, regioniniais ir daugiašaliais klausimais, kad Sąjunga ir jos valstybės narės galėtų veiksmingiau plėtoti dvišalius ryšius su Singapūru, be to, Susitarimas yra svarbus žingsnis siekiant aktyvesnio Sąjungos įsitraukimo į politinį ir ekonominį Pietryčių Azijos gyvenimą;

               (3)Susitarimas turėtų būti patvirtintas Sąjungos vardu,

               PRIĖMĖ ŠĮ SPRENDIMĄ:

               1 straipsnis

               Europos Sąjungos bei jos valstybių narių ir Singapūro Respublikos partnerystės ir bendradarbiavimo susitarimas ir neatsiejamos jo dalys – bendros deklaracijos ir papildomas raštas, patvirtinami Sąjungos vardu.

               Susitarimo, bendrų deklaracijų ir papildomo rašto tekstai pridedami prie šio sprendimo.

               2 straipsnis

               Tarybos Pirmininkas paskiria asmenį (-is), kuris (-ie) įgaliojamas (-i) Sąjungos vardu pateikti Susitarimo 49 straipsnio 1 dalyje numatytą pranešimą ir taip išreikšti Sąjungos sutikimą laikytis Susitarimo.

               3 straipsnis

               Šis sprendimas įsigalioja jo priėmimo dieną
                  3
               .

               Priimta Briuselyje

                     Tarybos vardu

                     Pirmininkas

                     (1)

                        Byla C-377/12 Komisija prieš Tarybą, ECLI:EU:C:2014:1903 ir byla C-244/17 Komisija prieš Tarybą, ECLI:EU:C:2018:662.

                     (2)

                        2018 m. liepos 16 d. Tarybos sprendimas (ES) 2018/1047 dėl Europos Sąjungos bei jos valstybių narių ir Singapūro Respublikos partnerystės ir bendradarbiavimo susitarimo pasirašymo Sąjungos vardu (OL L 189, 2018 7 26, p. 2).

                     (3)

                        Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.